钦定古今图书集成/方舆汇编/边裔典/第001卷 > 宋
## 钦定古今图书集成/方舆汇编/边裔典/第001卷 > 宋

宋裁典客，置南北主客，其“南蛮校尉、西戎校尉、南夷
校尉”，犹仍晋初之制。

按：《宋书百官志》：“汉光武置客曹，主外国夷狄事，后又
分南主客、北主客。晋江左省，宋高祖加置，太祖元嘉
十年又省，十一年又置。”

南蛮校尉，晋武帝置，治襄阳。江左初省，寻又置，治江
陵。宋世祖孝建中省。

西戎校尉，晋初置长史，安帝义熙中又置治中。宁蛮
校尉，晋武帝置，治襄阳，以授鲁宗之。

南夷校尉，晋武帝置，治宁州，江左改曰“镇蛮校尉。”四
夷中郎校尉，皆有长史、司马、参军。魏、晋有杂号护军，
如将军，今犹有镇蛮、安远等护军。镇蛮以加庐江、晋
熙、西阳太守，安远以加武陵内史。